CELEX: 32006R1890
Language: sk
Date: 2006-12-20
Title: Nariadenie Európskeho parlamentu a Rady (ES) č. 1890/2006 z 20. decembra 2006 , ktorým sa mení a dopĺňa nariadenie Rady (EHS) č. 571/88 o organizovaní prieskumu štruktúry poľnohospodárskych podnikov v Spoločenstve, pokiaľ ide o finančný rámec na obdobie 2007–2009 a maximálny príspevok Spoločenstva pre Bulharsko a Rumunsko

29.12.2006   
               
               
                  SK
               
               
                  Úradný vestník Európskej únie
               
               
                  L 386/12
               
            
         NARIADENIE EURÓPSKEHO PARLAMENTU A RADY (ES) č. 1890/2006
         z 20. decembra 2006,
         ktorým sa mení a dopĺňa nariadenie Rady (EHS) č. 571/88 o organizovaní prieskumu štruktúry poľnohospodárskych podnikov v Spoločenstve, pokiaľ ide o finančný rámec na obdobie 2007–2009 a maximálny príspevok Spoločenstva pre Bulharsko a Rumunsko
         EURÓPSKY PARLAMENT A RADA EURÓPSKEJ ÚNIE,
         so zreteľom na Zmluvu o založení Európskeho spoločenstva, a najmä na jej článok 285 ods. 1,
         so zreteľom na Akt o pristúpení Bulharska a Rumunska, a najmä na jeho článok 56,
         so zreteľom na návrh Komisie,
         konajúc v súlade s postupom ustanoveným v článku 251 zmluvy (1),
         keďže:
         
                     (1)
                  
                  
                     Nariadením Rady (EHS) č. 571/88 (2) sa stanovuje, že členským štátom sa poskytne náhrada vzniknutých výdavkov až do výšky maximálnej sumy za prieskum.
                  
               
                     (2)
                  
                  
                     Vykonávanie štrukturálnych zisťovaní poľnohospodárskych podnikov bude od členských štátov a Spoločenstva vyžadovať značné finančné prostriedky, aby sa splnili požiadavky inštitúcií Spoločenstva na informácie.
                  
               
                     (3)
                  
                  
                     Vzhľadom na pristúpenie Bulharska a Rumunska a na vykonávanie prieskumu štruktúry poľnohospodárskych podnikov k referenčnému roku 2007 v týchto nových členských štátoch je vhodné stanoviť maximálny príspevok Spoločenstva na prieskum; táto úprava je potrebná kvôli pristúpeniu a nebola ustanovená v akte o pristúpení.
                  
               
                     (4)
                  
                  
                     Týmto nariadením sa ustanovuje finančné krytie pre zostávajúce obdobie programu, predstavujúci základný odkaz pre rozpočtový orgán počas ročného rozpočtového postupu v zmysle bodu 37 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (3).
                  
               PRIJALI TOTO NARIADENIE:
         
            Článok 1
            Nariadenie (EHS) č. 571/88 sa mení a dopĺňa takto:
            
                        1.
                     
                     
                        V článku 14 ods. 1 prvom pododseku sa dopĺňajú tieto zarážky:
                        
                                    „—
                                 
                                 
                                    2 000 000 EUR pre Bulharsko a Rumunsko,
                                 
                              
                                    —
                                 
                                 
                                    2 000 000 EUR pre Rumunsko.“
                                 
                              
                  
                        2.
                     
                     
                        V článku 14 ods. 1sa tretí, štvrtý a piaty pododsek nahrádzajú takto:
                        „Finančné krytie na vykonávanie tohto programu, vrátane rozpočtových prostriedkov potrebných na riadenie projektu Eurofarm predstavuje 20 400 000 EUR na obdobie rokov 2007-2009.
                        Ročné rozpočtové prostriedky schvaľuje rozpočtový orgán v rámci limitov finančného rámca.“
                     
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej Únie.
            Článok 1 ods. 1 sa uplatňuje od 1. januára 2007.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli, 20. decembra 2006
            
               
                  Za Európsky parlament
               
               
                  predseda
               
               J. BORRELL FONTELLES
            
            
               
                  Za Radu
               
               
                  predseda
               
               J. KORKEAOJA
            
         
         
            (1)  Stanovisko Európskeho parlamentu z 12. decembra 2006. (zatiaľ neuverejnené v úradnom vestníku) a rozhodnutie Rady z 20. decembra 2006.
         
            (2)  Ú. v. ES L 56, 2.3.1988, s. 1. Nariadenie naposledy zmenené a doplnené nariadením Komisie (ES) č. 204/2006 (Ú. v. ES L 34, 7.2.2006, s. 3).
         
            (3)  Ú. v. EÚ C 139, 14.6.2006, s. 1.